Odense Adresse-Contoirs Efterretninger, 1838-09-21
Etatsraad Brink-Seidelins Forslag til Forebyggelse af Arvefæstebreve paa enkelte Dele af Selveiendom. Proponentens og Minoritetens principale Jndstilling: "At Frdn. 3 Decbr. 1819 § 1 og første Passus af § 4 maatte ophæves, hvorover først blev stemt, blev forkastet, idet 20 St. erklærede sig for og 28 imod den; hvorefter det af Minoriteten fremsatte Tillæg til samme bortfaldt. Med Hensyn til at der var yttret Tvivl om, hvorvidt de af Landvæsenscommissair Birch fremsatte Jndstillinger kunde ansees henhørende til Sagen, blev det med 35 St. mod 13 afgjort, at disse Poster kunde komme under Afstemning. De bleve derefter billigede: den første med 35 St. mod 13, den anden med 34 St. mod 14, den tredie med 11 St. mod 7, den fjerde med 27 St. mod 21 og den femte med 30 St. mod 18. J Henseende til den sjette Post ansaaes Afstemning ufornøden, da dens Jndhold følger af, at de foregaaende ere antagne. Med 25 St. mod 23 blev dernæst vedtaget, at Jndholdet af Majoritetens første Jndstillingspost kunde komme under Afstemning. Derefter sattes under Afstemning, om Forsamlingen billigede : at de i Frdn. 25 Juni 1810 nævnte Foranstaltninger med Korts Optagelse, sammes Approbation af Rentekammeret, og Amtmandens Paategning paa Overdragelsesdokumentet skulle finde Sted naar en Deel af Selveiendom overdrages til Brug i et bestemt Aaremaal, og med Ret til at overdrage Brugen til Andre, hvilket med 41 St. mod 7 blev besvaret bekræftende; hvorefter det med 15 St. mod 3 blev vedtaget, at Aaremaalet skulde være 30 Aar. Der blev dernæst forelagt Forsamlingen det Spørgsmaal, om det samme skulde gjelde, naar Overdragelsen skete uden Ret til at overdrage Brugen til Andre; hvilket med 37 St. mod 11 blev besvaret benægtende. Derimod antog Forsamlingen med 43 St. mod 5, at Undtagelse skulde finde Sted i Henseende til smaae Lodder, saasom Havepladse og deslige, der henlægges til Huse, saaledes at Rentekammeret kunde tillade deres Overdragelse paa længere Tid uden de ovennævnte Foranstaltninger. Et ved Sagens endelige Behandling stillet Subamendement: "at saadant ikkun skulde gjelde Lodder, som ikke over stege 4 Skpr. Land geometrisk Maal, blev forkastet med 27 St. mod 21. Da det derpaa sattes under Afstemning, om Forsamlingen antog: at Frdn. 3 Decbr. 1819, saaledes som den efter de foregaaende Afstemninger ønskes modificeret, skulde være anvendelig, naar Jordlodder paa et vist længere Aaremaal overdrages til Brug under hvilketsomhelst Navn og med Ret til at overdrage Brugen til Andre, blev dette antaget med 25 St. mod 23, hvorhos det med 40 St. mod 8 blev vedtaget, at Aaremaalet ogsaa i denne Henseende skulde være 30 Aar, og at Rentekammeret skulde være bemyndiget til at tillade, at smaae Lodder, saasom Havepladse eller deslige, til Huse overdrages paa længere Tid uden at ansættes til Hartkorn. Derimod blev Slutningen af Stiftamtmand Rosenørns Amendement: "At de, Eiere af Fæstegods paahvilende, Forpligtelser, som indeholdes i Frdn. 25 Juni 1810 §§ 11 og 13, ogsaa skulle paahvile mindre Jordeiere, som bortfæste nogen Deel af deres Jordlodder, forsaavidt disse Forskrifter paa dem kunne være anvendelige, forkastet med 27 St. mod 21. Majoritetens anden nye Jndstilling blev forkastet med 36 St. mod 12, og Sammes tredie Jndstilling bortfaldt som Følge af de foregaaende Afstemninger. Derimod blev den første Deel af dens nye Henstilling Litr. 2: "At fremtidig Tilladelse til Udstykning kan forventes paa Gaarde, som ikke have 20 Tdr. til Taxt 24 boniteret Land, naar kun Skikkelse og Situation, ei gjør saadant utilraadeligt, og det iagttages, at Hovedparcellen erholder i det mindste 10 Tdr. Land boniteret Jord, forsaavidt dette ikke allerede maatte være indeholdt i Landvæsenscommissair Birchs Jndstilling, billiger med 33 St. mod 15, men den anden Deel af samme Henstilling: at der i de Egne, hvor høie Taxationer og andre Omstændigheder gjøre det umuligt, under almindelig Cultur at have et Kreaturhold af 2 Køer og 4 Faar paa 1 1/2 Td. boniteret Land, maatte bestemmes et høiere Minimum, f. Ex. 3 Tdr. boniteret Land af Taxten 21, til de mindste bebyggede Parceller, blev forkastet med 36 St. mod 12. Henstillingspunktet Litr. b. blev frafaldet, og Proprietair Æaldius's Amendement eenstemmigen forkastet med 48 St. Da der endeligen til Slutningen blev fremsat det Spørgsmaal, om der i denne Sag skulde indgives Petition, blev dette med 12 St. mod 6 besvaret bekræftende.